**PREKIŲ PIRKIMO–PARDAVIMO SUTARTIES Nr. SUT-**

**SPECIALIOSIOS SĄLYGOS**

2024 m. \_\_\_\_\_\_ \_\_\_ d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |  |
| --- | --- | --- |
| **Pavadinimas** | UAB „Taiklu“ |  |
| **Buveinės adresas** | Ukrainiečių g.4, LT-45234, Kaunas |  |
| **Juridinio asmens kodas** | 304437662 |  |
| **PVM mokėtojo kodas** | LT100010626312 |  |
| **Banko sąskaita** | LT987290000015467528 AB Citadele bankas |  |
| **Atstovas ir atstovavimo pagrindas** | Įmonės įstatai |  |
| **Telefonas** | +370 609 96170 |  |
| **El. pašto adresas** | [info@taiklu.lt](mailto:info@taiklu.lt) |  |

1. **SUTARTIES DALYKAS**

1.1. Sutarties dalykas yra **gelžbetoninių konstrukcijų gaminių ir statybinių mišinių** (toliau – **Prekės**) **pirkimas - pardavimas**. Prekių techniniai reikalavimai nurodyti Specialiųjų sąlygų 2 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Pirkėjas perka Prekes pagal poreikį Specialiųjų sąlygų 3 priede „Tiekėjo pasiūlymas“ nurodytais įkainiais*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai), nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.1.1. Sutarties galiojimo metu atsiradus Pirkėjo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes (kitokių charakteristikų / parametrų ar identiško / panašaus naudojimo) (toliau – **Nenumatytos prekės**), Pirkėjas turi teisę įsigyti Nenumatytų prekių neviršijant 10 procentų maksimalios sutarties kainos (jos nedidinant).

2.1.2. Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo oficialiame kainoraštyje, jei tokio nėra, tokiu atveju Tiekėjo prekybos vietoje, kataloge ar interneto svetainėje nurodytomis galiojančiomis Nenumatytų prekių kainomis. Jei Nenumatytų prekių kainos viešai neskelbiamos, Pirkėjas kreipsis į Tiekėją su prašymu pateikti Nenumatytų prekių kainas (komercinį pasiūlymą), pažymėdamas, kad įsigytinų Nenumatytų prekių kainos turi būti konkurencingos ir negali būti didesnės nei rinkos kainos. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinką. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Tiekėjo pateiktos Nenumatytų prekių kainos atitinka rinkos kainas, jos gali būti įsigyjamos vadovaujantis šia Sutartimi.

2.2. **Sutarties maksimali kaina** yra **30 000,00 Eur** *(trisdešimt tūkstančių eurų ir 00 euro ct)* neįskaitant pridėtinės vertės mokesčio (toliau – **PVM**). Sutarčiai taikomas 21 procento dydžio PVM. Sutarties kaina, įskaitant PVM –**36 300,00 Eur** *(trisdešimt šeši tūkstančiai trys šimtai eurų ir 00 euro ct).*

2.3. Tiekėjui tinkamai įvykdžius Pirkėjo užsakymą, Pirkėjas sumoka Tiekėjui už konkretų Prekių kiekį pagal Sutartyje nustatytus Prekių įkainius per Bendrųjų sąlygų 5.11 punkte nurodytą terminą.

2.4. Prekių kaina/įkainiai (Eur be PVM) Sutarties galiojimo laikotarpiu gali būti perskaičiuojami tokiomis sąlygomis:

2.4.1. Prekių kaina/įkainiai (EUR be PVM) Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), kaina/ įkainiai perskaičiuojami ne dažniau kaip kas 6 (šeši) mėnesiai. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. Prekių kainos/įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Prekių kainą/ įkainius. Prekių kaina/įkainiai perskaičiuojami pagal žemiau pateiktą formulę:

Cpn = Sn  x (1 + I/ 100), kur

Cpn – perskaičiuotas Prekių įkainis;

Sn – Sutartyje numatytas Prekių įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis – http://www.stat.gov.lt, Pagrindiniai Lietuvos Respublikos rodikliai.

2.4.2. Perskaičiuota Prekių kaina/įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

2.4.3. Prekių kainos/įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Prekių įkainiai ir šio perskaičiavimo įsigaliojimo sąlygos.

2.4.4. Sutarties maksimalios kainos ir Prekių įkainių perskaičiavimas dėl kitų mokesčių pasikeitimo nebus atliekamas, išskyrus 2.4 punkte nurodytus perskaičiavimus.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti gelžbetoninių konstrukcijų gaminių trūkumus / defektus arba pakeisti naujais per 5 (penkias) kalendorines dienas nuo Pirkėjo pranešimo gavimo dienos.

3.2. Statybinius mišinius Pirkėjas pasiima savo transportu. Statybinių mišinių atsiėmimo bazė turi būti Vilniaus miesto ribose;

3.3. Tiekėjas atsiėmimo bazėje, privalo užtikrinti nuolatinį statybinių mišinių, nurodytų Specialiųjų sąlygų 2 priede Techninėje specifikacijoje, asortimentą visais metų laikais.

3.4. Gelžbetoniniai konstrukcijų gaminiai turi būti patiekti per 5 darbo dienas nuo Pirkėjo užsakymo pateikimo Specialiosiose sąlygose nurodytu Tiekėjo elektroniniu paštu. Bendras Prekių tiekimo terminas negali būti ilgesnis kaip 12 (dvylika) mėnesių.

3.5. Tiekėjas gelžbetoninius konstrukcijų gaminius pristato užsakyme nurodytu adresu: Ateities 12A, arba Elektrinės g. 2, Vilnius įspėjęs Pirkėjo įgaliotą asmenį telefonu, patvirtinant tai elektroniniu paštu, prieš 2 (dvi) darbo dienas.

3.7. Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenysnurodyti Specialiųjų sąlygų 1 priede. Apie Pirkėjo įgalioto asmens pasikeitimą Pirkėjas informuoja Tiekėją Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.8. Pristatydamas Prekes Pirkėjui, Tiekėjas privalo pateikti Specialiųjų sąlygų 2 priede Techninėje specifikacijoje nurodytus dokumentus.

3.9. Gelžbetoninių konstrukcijų gaminių iškrovimas vykdomas Tiekėjo jėgomis ir sąskaita*.*

**4. PREKIŲ KOKYBĖS GARANTIJA**

4.1. Gelžbetoniniams konstrukcijų gaminiams garantijos terminas vieneri metai.

4.2. Statybiniams mišiniams garantija netaikoma.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

**6.**  **SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams

7.2. Sutartis galioja iki visiško Sutartinių įsipareigojimų įvykdymo.

7.3. Sutartis gali baigti galioti anksčiau, jei Sutarties įgyvendinimo metu bus pasiekta maksimali sutarties kaina.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Tiekėjas, pristatydamas Prekes, privalo laikytis Pirkėjo lokalinių teisės aktų sąrašo 2 ir 3 punktuose nurodytų reikalavimų:

8.4.1. AB Vilniaus šilumos tinklai „Asmenų įėjimo - išėjimo, transporto įvažiavimo - išvažiavimo į Bendrovės teritoriją bei buvimo joje tvarkos aprašas“;

8.4.2. Transporto priemonių judėjimo, sustojimo ir stovėjimo AB Vilniaus šilumos tinklai elektrinės E-2 teritorijoje taisyklės;

Pirkėjo lokaliniai teisės aktai publikuojami <https://chc.lt/lt/musu-veikla/viesieji-pirkimai/informacija-rangovams/118>

**9. PRIEDAI:**

1 priedas – Kontaktiniai adresai pranešimams siųsti ir asmenys, atsakingi už sutarties vykdymą, \_ lapas.

2 priedas – Techninė specifikacija su priedais, 3 lapai.

3 priedas –Tiekėjo pasiūlymas, 4 lapai.

4 priedas – Prekių pirkimo – pardavimo sutartiesBendrosios sąlygos, 11 lapų

5 priedas – Tiekėjų Etikos kodeksas, 6 lapai

**9. ŠALIŲ PARAŠAI**

|  |  |
| --- | --- |
| **Pirkėjo vardu:**  **AB Vilniaus šilumos tinklai**  Techninio aptarnavimo centro vadovas | **Tiekėjo vardu:**  **UAB „Taiklu“**  Direktorius |
| \_\_\_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_  (parašas) |

Sutarties rengėjas:

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
   1. Pirkėjo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas -* [*info@chc.lt*](mailto:info@chc.lt)*, tel. 19118.*
   2. Tiekėjo kontaktiniai adresai pranešimams siųsti: adresas – *Ukrainiečių g. 4, LT- 45234, Kaunas, tel. +370 609 96170, elektroninis paštas* [*-info@taiklu.lt*](mailto:-info@taiklu.lt)
2. **KONTAKTINIAI ASMENYS (Sutarties BD 18.5 punktas)**
   1. Pirkėjo atstovų, kurie bus atsakingi už šios Sutarties vykdymą, kontaktai*: Priežiūros administravimo komandos Pirkimų planavimo ir organizavimo specialistas*
   2. Tiekėjo atstovų, kurie bus atsakingi už šios Sutarties vykdymą, kontaktai:
   3. Už Sutarties paviešinimą atsakinga Tiekimo grandinės komandos projektų koordinatorė

|  |  |
| --- | --- |
| **Pirkėjo vardu:**  **AB Vilniaus šilumos tinklai**  Techninio aptarnavimo centro vadovas | **Tiekėjo vardu:**  **UAB „Taiklu“**  Direktorius |
| \_\_\_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_\_\_  (parašas) |